ՆՈՅԵՄԲԵՐԻ 10-ը ՏԻՄ-ի օրն է

Շնորհավորում եմ ՏԻՄ աշխատակիցներին

Տեղական ինքնակառավարման մարմինների հարգելի աշխատակիցներ

Իմ և համայնքապետարանի աշխատակազմի անունից ջերմորեն շնորհավորում եմ Տեղական ինքնակառավարման մարմինների օրվա կապակցությամբ: 1996թ. նոյեմբերի 10-ին տեղական ինքնակառավարման մարմինների առաջին ընտրությունների արդյունքում ձևավորվեց տեղական ինքնակառավարման համակարգը` կատարելով համայնքի կառավարման իր կարևոր գործառույթը: Հարգելիներս, տեղական ինքնակառավարման մարմինները երկար ճանապարհ են անցել և դեռ շարունակելու են կատարելագործվել։ Լինելով հասարակության հետ շփման անմիջական օղակ` տեղական ինքնակառավարման համակարգի աշխատակիցները կրում են համայնքի բնականոն գործունեության ապահովման ամբողջ պատասխանատվությունը: ՏԻՄ-երը լավագույնս գիտեն համայնքի խնդիրները, առաջինն են ձեռնամուխ լինում դրանց լուծումներին: Կրկին շնորհավորում եմ տեղական ինքնակառավարման մարմինների աշխատակիցներին այս կարևոր տոնի առթիվ` մաղթելով նորանոր հաջողություններ, բարեկեցություն, հաստատակամություն իրենց պատասխանատու գործում ` հանուն ավելի բարեկեցիկ հասարակության, ավելի ուժեղ համայնքի:

Բյուրեղավան համայնքի ղեկավար Հակոբ Բալասյան